b'\n_START_ARTICLE_\nCr\xc3\xa9dit Mobilier of American skandaali\n_START_PARAGRAPH_\nCr\xc3\xa9dit Mobilier of America -skandaali oli 1870-luvun alussa alkanut poliittinen skandaali Yhdysvalloissa. Skandaali liittyi Credit Mobilier of America -nimiseen rakennusyhti\xc3\xb6\xc3\xb6n, joka teki rakennust\xc3\xb6it\xc3\xa4 valtiontukia saaneelle Union Pacific Railroad -rautatieyhti\xc3\xb6lle. Useat yhdysvaltalaiset kongressiedustajat olivat osakkaina Cr\xc3\xa9dit Mobilier of Americassa, mik\xc3\xa4 her\xc3\xa4tti ep\xc3\xa4ilyj\xc3\xa4 siit\xc3\xa4, ett\xc3\xa4 osakkaina olleet kongressiedustajat olisivat k\xc3\xa4ytt\xc3\xa4neet asemaansa kongressissa heikent\xc3\xa4\xc3\xa4kseen yritykseen kohdistunutta viranomaisvalvontaa._NEWLINE_Vaikka skandaaliin liitettiin mukaan useita kongressiedustajia, todettiin vain kaksi kongressiedustajaa lopulta syyllisiksi tapaukseen liittyen.'